
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege pentru modificarea şi completarea 

Legii protecţiei muncii nr. 90/1996



Biroul permanent al Camerei Deputaţilor a transmis, cu adresa nr. 65 din 15 martie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege pentru modificarea şi completarea Legii protecţiei muncii nr. 90/1996.



În şedinţa din 31 martie 1999, analizând proiectul de lege, membrii comisiei au hotărât să-i dea un aviz favorabil. În cadrul dezbaterilor, s-a prezentat şi a fost adoptat un amendament referitor la textul de la punctul 17 din proiectul de lege. În acelaşi timp, membrii Comisiei au atras atenţia asupra existenţei, în varianta adoptată de Senat, a unor oscilaţii supărătoare în materie de terminologie utilizată în cuprinsul proiectului de lege. La punctul 3 din proiectul de lege, de exemplu, se vorbeşte despre măsurile “de protecţia muncii” pentru ca la punctul următor 4 să se utilizeze, corect de altfel, terminologia “protecţie a muncii”. Oscilaţii de aceeaşi natură apar, apoi, şi la punctul 8 litera c1) şi la punctul 9 litera n). În mod similar se prezintă lucrurile şi în ce priveşte denumirea inspectoratului de stat teritorial pentru protecţia muncii, denumit corect la punctul 12 din proiectul de lege pentru ca la punctul 15 să se utilizeze terminologia incorectă de “inspectoratul de protecţie a muncii”.





Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    17. Art. 51 va avea următorul cuprins:

Art. 51 – “Anexele nr. 1 şi nr. 2 fac parte integrantă din prezenta lege şi se modifică şi completează prin hotărâre a Guvernului, în funcţie de apariţia unui domeniu sau acţivităţi noi în economia naţională”.
    Domnii deputaţi Şerban Rădulescu-Zoner şi Marţian Dan au propus eliminarea părţii finale din acest articol care începe cu segmentul de text “şi se modifică şi completează prin ...”.

    Membrii comisiei au admis amendamentul cu unanimitate de voturi.

    Ca urmare, art. 51 va avea următorul cuprins:

“Anexele nr. 1 şi nr. 2 fac parte integrantă din prezenta lege”.
    Conţinutul anexelor 1 şi 2 ţine de esenţa însăşi a politicii în domeniul protecţiei muncii şi, prin urmare, de competenţa legiuitorului în materie. În plus, schimbările ce intervin în aceste planuri nu au loc la intervale dese de timp, motiv pentru care este firesc ca atributele legiuitorului  în aceste privinţe să nu fie delegate către executiv.

PREŞEDINTE,

Marţian Dan

